Legal Document

Category: 1261

Text:
84. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 658 της 20 Οκτ./1 Νοεμ. 1971 (ΦΕΚ Α΄ 220) Περί συστάσεως Επιτροπής Προμηθειών παρά τη Διευθύνσει Εφοδιασμού Πρωτευούσης και παρ’ εκάστη Νομαρχία. Έχοντες υπ’ όψιν: 1)Τας διατάξεις του άρθρ. 3 του Ν.Δ. 532/1970 «περί συμπληρώσεως διατάξεων περί Διοικητικής Αποκεντρώσεως». 2)Την υπ’ αριθ. 21812/2.9.1971 απόφασιν του Πρωθυπουργού «περί προσδιορισμού των αρμοδιοτήτων του Υπουργού Βοηθού Πρωθυπουργού κλπ.» (ΦΕΚ 712/Β/2.9.1971). 3)Την υπ’ αριθ. 549/8.7.71 γνωμοδότησιν του Ανωτάτου Συμβουλίου Δημοσίων Υπηρεσιών και 4)Την υπ’ αριθ. 521/13.8.1971 γνωμοδότησιν του Συμβουλίου της Επικρατείας, προτάσει των Ημετέρων Υπουργών, Βοηθού Πρωθυπουργού, Εσωτερικών και Εθνικής Οικονομίας, απεφασίσαμεν και διατάσσομεν: Σύνθεσις–Συγκρότησις και Λειτουργία των  Επιτροπών Άρθρ.1.-1.α)Παρ’ εκάστη Νομαρχιακού επιπέδου Υπηρεσία Εμπορίου του Υπουργείου Εθνικής Οικονομίας, συνιστάται Επιτροπή Προμηθειών, συγκροτουμένη δι’ αποφάσεως του οικείου Νομάρχου και αποτελουμένη: 1)Εκ του Προϊσταμένου της οικείας Περιφερειακής Υπηρεσίας Εμπορίου του Υπουργείου Εθνικής Οικονομίας ή του νομίμου αυτού αναπληρωτού. 2)Εξ ενός ανωτέρου Οικονομικού Υπαλλήλου. 3)Εκ του παρά τη οικεία Περιφερειακή Υπηρεσία Εμπορίου υπηρετούντος Χημικού ή εν ελλείψει τοιούτου, ετέρου Χημικού Δημοσίου υπαλλήλου, μη υπάρχοντος δε και τούτου γεωπόνου δημοσίου υπαλλήλου. 4)Εκ του Προϊσταμένου Αξιωματικού της οικείας Αγορανομικής Αστυνομικής Υπηρεσίας και εν ελλείψει τοιούτου εξ ετέρου Αξιωματικού προτεινομένου υπό του οικείου Διοικητού Χωροφυλακής ή Διευθυντού Αστυνομίας. 5)Εξ ενός αντιπροσώπου της ενδιαφερομένης δια την προμήθειαν Υπηρεσίας, Ιδρύματος ή Οργανισμού, προτεινομένου εκάστοτε υπό του Προϊσταμένου της Υπηρεσίας ή της Διοικήσεως του Ιδρύματος ή Οργανισμού. β)Τα υπ’ αριθ. 2-5 μέλη της Επιτροπής ορίζονται μετά των αναπληρωτών αυτών υπό του οικείου Νομάρχου. 2.Παρά τη Διευθύνσει Εφοδιασμού Πρωτευούσης συνιστάται επίσης Επιτροπή Προμηθειών, συγκροτουμένη δι’ αποφάσεως του Προϊσταμένου της διευθύνσεως ταύτης και αποτελουμένη: α)Εκ του Διευθυντού της Διευθύνσεως Εφοδιασμού Πρωτευούσης ή του νομίμου αυτού αναπληρωτού. β)Εκ του εν τη αυτή Διευθύνσει υπηρετούντος Χημικού και εν ελλείψει τοιούτου εξ ετέρου Χημικού του Υπουργείου Εθνικής Οικονομίας, οριζομένου μετά του αναπληρωτού του, υπό του Υπουργού Εθνικής Οικονομίας. γ)Εκ του Προϊσταμένου του Δικαστικού Γραφείου Πειραιώς του Νομικού Συμβουλίου του Κράτους ή του νομίμου αναπληρωτού του. δ)Εκ του Προϊσταμένου της Υποδιευθύνσεως Αγορανομίας Πειραιώς ή του νομίμου αναπληρωτού του. ε)Εξ ενός εκπροσώπου της ενδιαφερόμενης δια την προμήθειαν Υπηρεσίας ή Ιδρύματος ή Οργανισμού, προτεινομένου εκάστοτε υπό του Προϊσταμένου της Υπηρεσίας ή της Διοικήσεως του Ιδρύματος ή Οργανισμού. 3.Εις περίπτωσιν καθ’ ην ήθελε κριθή αναγκαία ή συμμετοχή εις τας υπό των παρ. 1 και 2 προβλεπομένας Επιτροπάς Προμηθειών, προσώπων διαθετόντων ειδικάς γνώσεις και πείραν, δύνανται να ορίζωνται, δι’ αποφάσεως του οικείου Νομάρχου ή του Προϊσταμένου της Διευθύνσεως Εφοδιασμού Πρωτευούσης κατά περίπτωσιν, τοιαύτα πρόσωπα έχοντα κατά προτίμησιν την ιδιότητα του Δημοσίου Υπαλλήλου ή Υπαλλήλου Ν.Π.Δ.Δ., ως μέλη των Επιτροπών τούτων. Τα ούτω οριζόμενα μέλη δε δύνανται να είναι πλείονα των δύο. 4.α)Εκάστης Επιτροπής Προμηθειών προεδρεύει ο κατά βαθμόν ανώτερος εκ των πολιτικών διοικητικών υπαλλήλων και εν ισοβαθμία: ο αρχαιότερος τούτων. β)Παρ’ εκάστη Επιτροπή Προμηθειών καθήκοντα εισηγητού ασκεί ο αρμόδιος καθ’ ύλην Προϊστάμενος του Τμήματος ή Γραφείου της οικείας Περιφερειακής Υπηρεσίας του Υπουργείου Εθνικής Οικονομίας, επικουρούμενος υπό υπαλλήλου της αυτής Υπηρεσίας, οριζομένου υπό του Προϊσταμένου ταύτης. γ)Η Επιτροπή ευρίσκεται εν απαρτία παρόντων τουλάχιστον τεσσάρων εκ των μελών αυτής. δ)Γραμματεύς εκάστης Επιτροπής Προμηθειών ορίζεται μετά του αναπληρωτού του, υπάλληλος της οικείας Περιφερειακής Υπηρεσίας του Υπουργείου Εθνικής Οικονομίας, δι’ αποφάσεως του οικείου Νομάρχου, προκειμένου δε περί της Επιτροπής παρά τη Διευθύνσει Εφοδιασμού Πρωτευούσης, δι’ αποφάσεως του Προϊσταμένου της Υπηρεσίας ταύτης. Άρθρ.2.-Αρμοδιότητες Επιτροπών: Αι ανωτέρω Επιτροπαί ασκούσιν απάσας τας κατά τα άρθρ. 5 του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών» (ΦΕΚ 252 Α΄) και 11, παρ. 9 της υπ’ αριθ. 49381/9.12.1965 αποφάσεως του Υπουργού των Οικονομικών   «περί   εκτελέσεως   και   εφαρμογής (Αντί της σελ. 258,61) Σελ. 258,61(α) Τεύχος 459-Σελ. 5 Υπηρεσία Κρατικών Προμηθειών. 25.Δ.α.84 των διατάξεων του υπ’ αριθ. 3095/1954 Ν.Δ/τος κλπ.» (ΦΕΚ Β΄ 224), αρμοδιότητας της Επιτροπής Κρατικών Προμηθειών προκειμένου περί αναδείξεως χορηγητών τροφίμων δι’ Ιδρύματα του Δημοσίου και Νομικών Προσώπων Δημοσίου Δικαίου και πετρελαιοειδών δια το Δημόσιον και Νομικά Πρόσωπα Δημοσίου Δικαίου, συμφώνως τοις άρθρ. 1-11 παρ. 1 εδάφ. α΄ και β΄ και 3 ΙΙΙ παρ. 6 του Β.Δ. 708/1970 (ΦΕΚ 235 Α΄). Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος.